ফের চড়বে পারদ, সর্বোচ্চ তাপমাত্রা বাড়বে ৩ থেকে ৫ ডিগ্রি

কলকাতা: ঝড়-বৃষ্টিতে (Rain) তাপমাত্রা কিছুটা নামলেও ধীরে ধীরে বাড়বে গরম (Mercury Rise Again), এমনটাই পূর্বাভাস দিয়েছে আলিপুর আবহাওয়া দফতর (Alipur Weather Office)। এই মুহূর্তে দক্ষিণবঙ্গে (Sourth Bengal) বৃষ্টির (Rain) সম্ভাবনা নেই, আবহাওয়া শুষ্ক থাকবে। তবে শুক্র ও শনিবার উত্তরবঙ্গের (North Bengal Weather) উপরের দু-তিন জেলাতে হালকা থেকে মাঝারি বৃষ্টিপাতের সম্ভাবনা রয়েছে।

বিগত কয়েকদিন সাগর থেকে প্রচুর পরিমাণে জলীয় বাষ্পের (water vapor) প্রবেশ ঘটেছিল বাংলার উপকূলে (Bengal Coast) । সঙ্গে ছিল উত্তর-পশ্চিমী ঝঞ্ঝার পরোক্ষ প্রভাব। ফলে বৃষ্টির পরিবেশ তৈরি হয়েছিল। কিন্তু সেই পরিস্থিতি আর নেই, ফের ফের চড়বে পারদ ৷ ফিরবে গরম। সোমবার রাজ্যের সব জেলার আবহাওয়া মোটামুটি শুষ্ক থাকবে।

আরও পড়ুন: ঝড়বৃষ্টির ‘হলুদ’ সতর্কতা রাজ্যে, ভাসবে কোন কোন জেলা?

পূর্ব মেদিনীপুর এবং দক্ষিণ ২৪ পরগনায় হালকা থেকে মাঝারি বৃষ্টির সম্ভাবনা রয়েছে ৷ আজ দিনের আকাশ আংশিক মেঘলা থাকবে। কলকাতা এবং পার্শ্ববর্তী অঞ্চলে সর্বোচ্চ এবং সর্বনিম্ন তাপমাত্রা যথাক্রমে ৩১ ডিগ্রি এবং ২৩ ডিগ্রির আশেপাশে থাকবে ৷ আজ বেশ কয়েকটি জেলায় হালকা বৃষ্টির পূর্বাভাস রয়েছে। মঙ্গল থেকে শুক্রবার পর্যন্ত বৃষ্টিপাতের কোনও সম্ভাবনা নেই ৷ ফলে সর্বোচ্চ তাপমাত্রা বাড়বে ৩ থেকে ৫ ডিগ্রি বাড়বে ৷ আগামিকাল থেকে পরবর্তী তিনদিনে সর্বোচ্চ তাপমাত্রা ধীরে ধীরে বাড়তে থাকবে, অর্থাৎ ফিরবে গরম।